31989R0473
L 053/34
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 473/89 НА КОМИСИЯТА
от 24 февруари 1989 година
за изменение на Регламент (ЕИО) № 2807/83 относно установяване на подробни правила за вписване на информация за улова на риба от държавите-членки
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 170/83 на Съвета от 25 януари 1983 г. за установяване на система за опазване и управление на риболовните ресурси (1), изменен с Акта за присъединяване на Испания и на Португалия,
като взе предвид Регламент (ЕИО) № 2241/87 на Съвета от 23 юли 1987 г. за установяване на някои мерки за контрол на риболовните дейности (2), изменен с Регламент (ЕИО) № 3483/88 (3), и по-специално член 14 от него,
като има предвид, че Регламент (ЕИО) № 2807/83 на Комисията (4), изменен с Акта за присъединяване на Испания и на Португалия определя реда и условията за използване на бордовия риболовен дневник по време на риболовните операции, както и тези, отнасящи се за декларацията за разтоварване на брега или трансбордиране на друг кораб изготвяна от капитана на кораб плаващ под флага на държава членка или регистриран в държава-членка;
като има предвид, че изглежда необходимо да се уточнят някои от въпросните ред и условия относно процедурата за предаване на данните записани в бордовите дневници по време на разтоварването на улова в държава-членка, различна от държавата-членка на флага, представени в приложения IV и V, точки 4.2.2 от регламента; като има предвид, че е целесъобразно да се измени Регламент (ЕИО) № 2807/83;
Като има предвид, че мерките, предвидени в настоящия регламент, са в съответствие със становището на Управителния комитет по рибни ресурси,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 2807/83 се изменя, както следва:
1.
Първото изречение на точка 4.2.2 от приложение IV се заменя със следния текст:
„В случай на разтоварване на улова в държава-членка, различна от държавата-членка на флага, или в която корабът е регистриран, първото копие от декларацията за разтоварване трябва да бъде предадено или изпратено на компетентните органи на страната на разтоварване в срок най-много от 48 часа считано от края на операциите по разтоварването на улова.“
2.
Първото изречение на точка 4.2.2 от приложение V се заменя със следния текст:
„В случай на разтоварване на улова в държава-членка, различна от държавата-членка на флага, или в която корабът е регистриран, първото копие от декларацията за разтоварване трябва да бъде предадено или изпратено на компетентните органи на страната на разтоварване в срок най-много от 48 часа считано от края на операциите по разтоварването на улова.“
Член 2
Настоящият регламент влиза в сила на тридесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 февруари 1989 година.